SISB แรลลี่ยาว! บวกอีก 6% นิวไฮรอบ 13 เดือน ลุ้นกำไรปีนี้โตทะลัก 68% แนะซื้อเป้า 13 บ.
SISB แรลลี่ยาว! บวกอีก 6% นิวไฮรอบ 13 เดือน ลุ้นกำไรปีนี้โตทะลัก 68% แนะซื้อเป้า 13 บ.
17 มี.ค. 2564

ผู้สื่อข่าวรายงานว่า บริษัท เอสไอเอสบี จำกัด (มหาชน) หรือ SISB ณ เวลา 11.11 น. อยู่ที่ระดับ 10.60 บาท บวก 0.60 บาท หรือ 6.00%  ด้วยมูลค่าซื้อขาย 34.92 ล้านบาท ราคาหุ้นนิวไฮในรอบ 13 เดือน โดยเทียบตั้งแต่หุ้นยืนที่ระดับ 10.60 บาท เมื่อวันที่ 12 ก.พ.63

บล.ฟินันเซีย ไซรัส ระบุในบทวิเคราะห์ว่า บริษัท เอสไอเอสบี จำกัด (มหาชน) หรือ SISB แนะนำ ซื้อ ราคาเป้าหมาย 13 บาท แนวโน้มกำไรไตรมาส 1/2564 คาดฟื้นตัวต่อเนื่องและได้รับผลกระทบจากการเรียน Online ไม่มากเพียงแต่ 1 เดือนและสามารถกลับมาเรียนปกติได้ตั้งแต่ ก.พ. เบื้องต้นคาดอยู่ที่ราว 70 ลบ.
คาดกำไรปี 2564 โต 68% เทียบช่วงเดียวกันของปีก่อน ทำ New High การเติบโตระยะยาวถูกรอบรับด้วย Capacity ใหม่ที่สาขาธนบุรี และ Campus ใหม่ที่ราชพฤกษ์